צו איגודי ערים (דרום השרון המזרחי) (ביוב)

{{ח:התחלה}}
{{ח:כותרת|צו איגודי ערים (דרום השרון המזרחי) (ביוב), התשס״א–2001}}

{{ח:פתיח-התחלה}}
{{ח:תיבה|ק״ת תשס״א, 486|צו איגודי ערים (דרום השרון המזרחי) (ביוב)|https://olaw.org.il/takanot/takanot-6089.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק איגודי ערים#סעיף 2|סעיפים 2}}, {{ח:חיצוני|חוק איגודי ערים#סעיף 15|15}} {{ח:חיצוני|חוק איגודי ערים#סעיף 16|ו־16}} {{ח:חיצוני|חוק איגודי ערים|לחוק איגודי ערים, התשט״ו–1955}} (להלן – החוק), אני מצווה לאמור:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק 1|פרק ראשון: פרשנות}}

{{ח:פנימי|פרק 2|פרק שני: ייסוד האיגוד}}

{{ח:פנימי|פרק 3|פרק שלישי: המועצה}}

{{ח:פנימי|פרק 4|פרק רביעי: יושב ראש המועצה וסגנו}}

{{ח:פנימי|פרק 5|פרק חמישי: ועדות ועובדים}}

{{ח:פנימי|פרק 6|פרק שישי: חוזים והצעות}}

{{ח:פנימי|פרק 7|פרק שביעי: כספים}}

{{ח:פנימי|פרק 8|פרק שמיני: הוראות שונות}}

{{ח:קטע2|פרק 1|פרק ראשון: פרשנות}}

{{ח:סעיף|1|הגדרות}}
{{ח:ת}} בצו זה –
{{ח:ת|סוג=הגדרה}} ”איגוד“ – איגוד ערים המוקם לפי צו זה;
{{ח:ת|סוג=הגדרה}} ”מועצה“ – מועצת איגוד;
{{ח:ת|סוג=הגדרה}} ”מיתקן הטיפול“ – מכון הטיפול בשפכים אשר יוקם בתחום האיגוד, למעט קווי ההולכה אל המכון;
{{ח:ת|סוג=הגדרה}} ”ראש רשות מקומית“ – מי שמכהן כראש רשות מקומית בתוקף בחירתו לכהונה זו לפי {{ח:חיצוני|חוק הרשויות המקומיות (בחירת ראש הרשות וסגניו וכהונתם)|חוק הרשויות המקומיות (בחירת ראש הרשות וסגניו וכהונתם), התשל״ה–1975}}, או לפי {{ח:חיצוני|צו המועצות המקומיות (א)#סעיף 110|סעיף 110 לצו המועצות המקומיות (א), התשי״א–1951}}, או לפי {{ח:חיצוני|חוק המועצות האזוריות (בחירת ראש המועצה)|חוק המועצות האזוריות (בחירת ראש המועצה), התשמ״ח–1988}}, או מי שיוסמך כדין במקומו;
{{ח:ת|סוג=הגדרה}} ”רשות מקומית“ – כל אחת מהרשויות המקומיות המאוגדות לפי צו זה;
{{ח:ת|סוג=הגדרה}} ”השר“ – שר הפנים.

{{ח:קטע2|פרק 2|פרק שני: ייסוד האיגוד}}

{{ח:סעיף|2|הקמת האיגוד}}
{{ח:ת}} מוקם בזה איגוד ערים שייקרא ”איגוד ערים (דרום השרון המזרחי) (ביוב)“ המאגד את הרשויות המקומיות דרום השרון, טייבה, טירה וכוכב יאיר.

{{ח:סעיף|3|תחום האיגוד}}
{{ח:ת}} תחום האיגוד הוא השטח הגאוגרפי המסומן בתשריט שמוצג לעיון הציבור במשרדי האיגוד, במשרדי הרשויות המקומיות ובמשרד הפנים בירושלים לענין מיתקני הביוב הקיימים בו וכן מיתקני ביוב שיקים האיגוד בשטח האמור.

{{ח:סעיף|4|תפקידי האיגוד}}
{{ח:תת|(א)}} אלה תפקידי האיגוד:
{{ח:תתת|(1)}} לטפל, להקים, לתפעל ולפעול בכל אופן אחר בעניני ביוב בתחום האיגוד, לרבות הקמת מיתקנים לטיפול בשפכים, תחזוקת קווי הולכת ביוב בתחום האיגוד, הנחת תשתית לביבים, ופיקוח על מערכות הביוב בתחום האיגוד;
{{ח:תתת|(2)}} לרכוש, להניח, להקים, לחבר, לשנות ולהפעיל כל קו ביוב וכל מיתקן ואמצעי הדרושים לצורך טיפול בשפכים וסילוקם בתחומי האיגוד;
{{ח:תתת|(3)}} לטפל ולפעול בענינים של מניעת זיהום אוויר, רעש ומפגעים בתחום האיגוד הקשורים ישירות במיתקני הביוב אשר בתחום האיגוד והנובעים מהם;
{{ח:תתת|(4)}} לנצל, בין בעצמו ובין בידי אחרים, את מי השפכים המטוהרים וכן את מוצרי הלוואי שיופקו ממי השפכים;
{{ח:תתת|(5)}} להתקשר עם כל גוף או רשות לצורך מילוי התפקידים כמפורט בצו זה, לרבות הקמת תאגידים משותפים;
{{ח:תתת|(6)}} לבצע פיקוח על כמות והרכב השפכים המוזרמים אל מיתקן הטיפול.

{{ח:סעיף|5|סמכויות האיגוד}}
{{ח:תת|(א)}} לשם ביצוע תפקידיו יהיו לאיגוד כל הסמכויות הנתונות לרשות מקומית על פי כל חיקוק; לצורך זה, בכל מקום בחיקוק שמדובר בו ב”עיריה“, ”מועצה מקומית“ או ”מועצה אזורית“ או ”רשות מקומית“ או ”ראש רשות מקומית“, יראו כאילו מדובר באיגוד או ביושב ראש האיגוד, הכל לפי הענין, והוא כשאין הוראה אחרת לענין זה.
{{ח:תת|(ב)}} בלי לגרוע מהאמור בסעיף קטן (א) האיגוד רשאי לעשות כל אחת מאלה:
{{ח:תתת|(1)}} לסרב לקבל מי שפכים למיתקניו שאינם בתחום השפכים הסניטרים או שיש בהם כדי להפריע לזרימה חופשית בצינורות הביוב או העלולים לסכן מיתקני ביוב או לפגוע באפשרויות השימוש במים המטוהרים; האיגוד יחליט על דרישות ותנאים לענין סוג וכמות שפכים תעשייתיים המוזרמים למיתקניו.
{{ח:תתת|(2)}} למנות מפקח לצורך פיקוח על טיב השפכים המוזרמים במיתקני הביוב אשר בתחום האיגוד ולנהל מערכת בקרת איכות השפכים המוזרמים.
{{ח:תתת|(3)}} לשווק את הקולחים המופקים. ההכנסות שיתקבלו משיווק הקולחים ייחשבו להכנסות האיגוד.

{{ח:סעיף|6|רשויות מקומיות שאינן מאוגדות באיגוד}}
{{ח:ת}} האיגוד יחליט על התנאים לקבלה וטיפול בשפכים שאינם שפכי הרשויות החברות באיגוד; תנאים אלה יוסדרו בהסכם בכתב בין מקבל השירות לאיגוד.

{{ח:סעיף|7|הקניית רכוש והטלת חובות בקשר להקמת האיגוד}}
{{ח:תת|(א)}} האיגוד ירכוש מיתקני ביוב ומפעלי ביוב הקיימים בתוך תחומו והשייכים לרשויות המקומיות וכן ירכוש ציוד, תכניות, ונכסים אחרים במקרקעין או במיטלטלין ביחס למפעלי ביוב או מיתקני ביוב אלה (להלן – נכסים).
{{ח:תת|(ב)}} כל הזכויות והחובות המגיעים מרשות מקומית או מכל צד ג׳ אחר בעד כל נכס או שירות שהוזמנו, נרכשו, או נבנו לפני קום האיגוד ושעברו לידיו, יוסבו על שם האיגוד, והאיגוד ישלמם בזמן פירעונם או יקבל את הזכויות כאמור.
{{ח:תת|(ג)}} התמורה בעד הנכסים (לרבות זכויות החכירה בקרקע שעליה יוקמו מיתקני הביוב) תיזקף לזכותה של כל רשות מקומית שממנה נרכשו הנכסים על חשבון תשלומים המגיעים ממנה לאיגוד.
{{ח:תת|(ד)}} ההתחשבנות ביחס לסעיפים קטנים (א) עד (ג) תבוצע ככל שאפשר בהסכמה בין הצדדים; בהעדר הסכמה ימנו הצדדים שמאי מוסכם והחלטותיו יחייבו את הצדדים; בהעדר הסכמה על זהות השמאי המוסכם, ימונה השמאי בידי הבורר שלפי {{ח:פנימי|סעיף 57|סעיף 57}}.

{{ח:סעיף|8|הקמת תאגיד}}
{{ח:ת}} האיגוד רשאי להתקשר עם רשויות או גופים אחרים להקמת תאגיד משותף לשם ביצוע תפקידיו לפי צו זה, בכפוף להוראות כל דין.

{{ח:קטע2|פרק 3|פרק שלישי: המועצה}}

{{ח:סעיף|9|הרכב המועצה}}
{{ח:תת|(א)}} במועצה יהיו 11 חברים כמפורט להלן:
{{ח:תתת|(1)}} עיריית טייבה – 3 חברים;
{{ח:תתת|(2)}} עיריית טירה – 2 חברים;
{{ח:תתת|(3)}} מועצה אזורית דרום השרון – 4 חברים;
{{ח:תתת|(4)}} מועצה מקומית כוכב יאיר – חבר אחד;
{{ח:תתת|(5)}} נציג אחד חיצוני שימונה בידי מנהל היחידה האזורית לאיכות הסביבה של המשרד לאיכות הסביבה או בידי מי שימונה בידו.
{{ח:תת|(ב)}} כל רשות מקומית תמנה את ראש הרשות כחבר המועצה מטעמה; רשות מקומית הזכאית למנות מטעמה יותר מנציג אחד, תמנה את יתר נציגיה מבין חברי מועצת הרשות המקומית או עובדיה; בכפוף לאמור {{ח:פנימי|סעיף 18|בסעיפים 18}}, {{ח:פנימי|סעיף 19|19}}, {{ח:פנימי|סעיף 20|20}} {{ח:פנימי|סעיף 21|ו־21}}, תקופת כהונתו של חבר המועצה תהא כתקופת כהונתה של המועצה.

{{ח:סעיף|10|תקופת כהונתה של המועצה}}
{{ח:תת|(א)}} תקופת כהונתה של המועצה היא ארבע שנים.
{{ח:תת|(ב)}} מועצה קיימת תמשיך בתפקידה, אף אם תמה תקופת כהונתה לפי סעיף קטן (א), כל עוד לא נכנסה לתפקידה מועצה חדשה.

{{ח:סעיף|11|ישיבה ראשונה}}
{{ח:ת}} המועצה תכונס לישיבתה הראשונה בידי ראש המועצה האזורית דרום השרון לא יאוחר מ־14 ימים מיום שמונו רוב חבריה.

{{ח:סעיף|12|ישיבה רגילה}}
{{ח:תת|(א)}} יושב ראש המועצה יהא רשאי, בכל עת, לכנס ישיבת מועצה, ובלבד שתתקיים ישיבה אחת בשלושה חודשים.
{{ח:תת|(ב)}} הודעה על כינוס ישיבה תישלח אל חברי המועצה בדואר רשום, או במסירה אישית, 7 ימים לפחות לפני המועד לכינוס הישיבה; ההודעה תכלול פירוט של סדר היום המוצע לדיון בישיבה הקרובה.

{{ח:סעיף|13|ישיבה שלא מן המנין}}
{{ח:ת}} יושב ראש המועצה יכנס ישיבה של המועצה אם הוגשה לו על כך דרישה חתומה בידי שליש לפחות מחבריה או בידי ראש רשות מקומית המאוגדת באיגוד.

{{ח:סעיף|14|כינוס ישיבה שלא מן המנין בידי חברי המועצה}}
{{ח:ת}} לא כינס יושב ראש המועצה ישיבה של המועצה בתוך 14 ימים מיום הגשת הדרישה כאמור {{ח:פנימי|סעיף 13|בסעיף 13}}, רשאים חברי המועצה שחתמו על הדרישה, ואם הדרישה חתומה ביד ראש רשות מקומית – אחד מנציגיה של אותה רשות מקומית, לכנס ישיבה של המועצה לדון בסדר היום הנדרש; יושב ראש הישיבה יהיה חבר המועצה שתבחר המועצה לכך.

{{ח:סעיף|15|מנין חוקי}}
{{ח:ת}} רוב חברי המועצה הם מנין חוקי בישיבותיה.

{{ח:סעיף|16|סדר עבודת המועצה וישיבותיה}}
{{ח:ת}} המועצה רשאית לקבוע סדרי עבודתה וישיבותיה כטוב בעיניה, והוא כשאין הוראה אחרת בצו זה.

{{ח:סעיף|17|סמכויות המועצה}}
{{ח:ת}} בידי המועצה יהיו כל התפקידים והסמכויות הנתונים לאיגוד.

{{ח:סעיף|18|חדילת חבר מועצה מכהונתו}}
{{ח:ת}} חבר מועצה יחדל מכהונתו עם הפסקת חברותו במועצת הרשות המקומית שמינתה אותו, ואם היה עובד הרשות המקומית – מיום שחדל להיות עובד כאמור.

{{ח:סעיף|19|ביטול מינוי חבר המועצה}}
{{ח:תת|(א)}} רשות מקומית רשאית לבטל בכל עת מינוי של נציג מנציגיה במועצה, ולמנות אחר תחתיו.
{{ח:תת|(ב)}} בוטל מינוי של נציג, כאמור בסעיף קטן (א), וטרם מונה נציג חדש למועצה, ימשיך אותו נציג שמינויו בוטל לכהן בתפקידו עד מינויו של נציג חדש.
{{ח:תת|(ג)}} הוראות סעיף קטן (ב) לא יחולו במקרה של חדילה מכהונה לפי {{ח:פנימי|סעיף 18|סעיף 18}}.
{{ח:תת|(ד)}} חדל נציג מכהונתו לפי {{ח:פנימי|סעיף 18|סעיף 18}} או בוטל מינויו לפי סעיף קטן (א), תודיע הרשות המקומית שמינתה אותו, על ביטול המינוי בכתב; הודעה על ביטול המינוי תימסר לידי יושב ראש המועצה.

{{ח:סעיף|20|התפטרות חבר המועצה}}
{{ח:ת}} חבר מועצה רשאי להתפטר מתפקידו על ידי מתן הודעה בכתב לראש הרשות המקומית שמינתה אותו עם העתק ליושב ראש המועצה; התפטרות כאמור תיכנס לתוקף במועד מתן ההודעה לרשות המקומית.

{{ח:סעיף|21|היעדרות מישיבות המועצה}}
{{ח:תת|(א)}} חבר המועצה שנעדר מישיבותיה במשך שלושה חודשים רצופים, או משלוש ישיבות רצופות – אם במשך שלושה חודשים רצופים כונסו פחות משלוש ישיבות – יחדל מלכהן כחבר מועצה, מלבד אם נעדר בשל מחלה או שירות בצבא הגנה לישראל או באישור המועצה.
{{ח:תת|(ב)}} הודעה בכתב על הפסקת כהונתו של חבר, כאמור, תישלח בידי ראש המועצה לראש הרשות המקומית אשר מטעמה כיהן לפני החדילה.
{{ח:תת|(ג)}} לא יחדל חבר מועצה לכהן, כאמור בסעיף קטן (א) אלא אם כן נשלח אליו מכתב, לאחר חודשיים וחצי או לאחר שתי ישיבות, לפי המאוחר, המתריע בפניו כי כהונתו עלולה להיפסק אם לא יופיע לישיבת המועצה הקרובה.

{{ח:סעיף|22|מילוי מקומות פנויים}}
{{ח:תת|(א)}} חדל חבר מועצה לכהן, תמנה הרשות המקומית שמינתה אותו חבר אחר במקומו.
{{ח:תת|(ב)}} לא מינתה הרשות המקומית חבר אחר כאמור, בתוך שישים ימים מהפסקת החברות במועצה, תודיע על כך המועצה לשר, והשר יתרה ברשות המקומית.
{{ח:תת|(ג)}} לא שעתה הרשות המקומית להתראה שניתנה כאמור בסעיף קטן (ב), רשאי השר למנות חבר חדש למועצה מתוך חברי מועצת הרשות המקומית או מבין עובדי הרשות המקומית.
{{ח:תת|(ד)}} מינוי כאמור בסעיף קטן (ג) ייעשה בהסכמת המתמנה. לא הסכים המתמנה למינוי כאמור, יהא רשאי השר למנות חבר חדש מבין בעלי הזכות להיבחר כחבר המועצה של אותה רשות מקומית.

{{ח:סעיף|23|שמירת תוקף הדיונים}}
{{ח:ת}} אי מילוי מקום שנתפנה אין בו כדי לפסול את עצם קיומה של המועצה או את פעולותיה, או לגרוע מהם באיזה אופן שהוא, ובלבד שנותרו במועצה שני שלישים ממספר חבריה.

{{ח:סעיף|24|סמכויות השר}}
{{ח:ת}} נראה לשר שהמועצה אינה ממלאת תפקיד שהוטל עליה על פי דין יוכל לצוות על המועצה למלא אותו תפקיד בתוך מועד שנקבע בצו; לא מילאה המועצה אחרי הצו במועד שנקבע, יוכל השר למנות אדם מתאים שימלא אותו תפקיד ולקבוע לו שכר שישולם מקופת האיגוד.

{{ח:סעיף|25|החלטות מיוחדות}}
{{ח:תת|(א)}} החלטות שעלולות לגרום למטרד סביבתי בשטח המועצה האזורית דרום השרון או פגיעה באיכות הקולחים עד כדי פסילתם לשימוש חקלאי או גרימת נזק למיתקני הביוב – טעונות אישור נציג המועצה האזורית דרום השרון.
{{ח:תת|(ב)}} בהעדר הסכמה במועצת האיגוד לגבי הנושאים המנויים בסעיף קטן (א) יועבר הנושא להכרעת הועדה המקצועית המיוחדת כמפורט {{ח:פנימי|סעיף 26|בסעיף 26}}, אשר תחליט על הפעולות שיש לעשות כדי למנוע את המטרד או הנזק והחלטותיה יחייבו את האיגוד.

{{ח:סעיף|26|ועדה מקצועית מיוחדת}}
{{ח:תת|(א)}} ליד מועצת האיגוד תפעל ועדה מקצועית מיוחדת בלתי תלויה בראשות מנהל היחידה האזורית לאיכות הסביבה של המשרד לאיכות הסביבה או מי שימונה בידו והחברים בה יהיו: נציג המועצה האזורית דרום השרון, מתכנן מיתקני הביוב, מנהל מיתקן הטיפול ומומחים נוספים לפי הצורך, לפי שיקול דעת חברי הועדה.
{{ח:תת|(ב)}} הועדה תלווה ותנחה מקצועית את מועצת האיגוד ותכריע בנושאים המנויים {{ח:פנימי|סעיף 25|בסעיף 25}}.

{{ח:קטע2|פרק 4|פרק רביעי: יושב ראש המועצה וסגנו}}

{{ח:סעיף|27|יושב ראש המועצה}}
{{ח:ת}} כיושב ראש המועצה יכהן ראש המועצה האזורית דרום השרון באותה עת.

{{ח:סעיף|28|סגן יושב ראש}}
{{ח:ת}} כסגן יושב ראש המועצה יכהן ראש עיריית טייבה באותה עת.

{{ח:סעיף|29|מילוי מקום היושב ראש וסגניו}}
{{ח:תת|(א)}} חדל יושב ראש המועצה מלכהן בתפקידו כראש המועצה האזורית דרום השרון, יחדל מכהונתו כיושב ראש המועצה, ואת מקומו ימלא מי שייבחר להחליפו בתפקיד ראש מועצה אזורית דרום השרון (להלן – ראש המועצה החדש); לענין סעיף קטן זה, אין נפקא מינה אם נבחר ראש המועצה החדש בידי המועצה האזורית דרום השרון או בבחירות כלליות לרשויות המקומיות.
{{ח:תת|(ב)}} עד מועד בחירתו של ראש המועצה החדש, כאמור בסעיף קטן (א), ישמש סגן יושב הראש כממלא מקומו של יושב הראש אשר חדל מלכהן.
{{ח:תת|(ג)}} נבצר מיושב ראש המועצה למלא את תפקידו, ימלא סגנו, באופן זמני, את מקומו.
{{ח:תת|(ד)}} נבצר מסגן יושב ראש המועצה למלא את מקומו של יושב ראש המועצה, כאמור בסעיף קטן (ג), ימלא את מקום ראש המועצה חבר המועצה שבחרה, לשם כך, המועצה, ברוב קולות.
{{ח:תת|(ה)}} חדל סגן יושב ראש המועצה מלכהן כראש עיריית טייבה, יחדל מכהונתו כסגן יושב ראש המועצה ואת מקומו ימלא מי שייבחר להחליפו בתפקיד ראש עיריית טייבה (להלן – ראש הרשות החדש); לענין סעיף קטן זה, אין נפקא מינה אם נבחר ראש הרשות החדש בידי מועצת העיריה או בבחירות כלליות לרשויות המקומיות.
{{ח:תת|(ו)}} עד מועד בחירתו של ראש הרשות החדש, כאמור בסעיף קטן (ה), ישמש כסגן יושב הראש חבר המועצה שבחרה לשם כך המועצה ברוב קולות.

{{ח:סעיף|30|היושב ראש ממונה על ביצוע החלטות המועצה}}
{{ח:ת}} יושב ראש המועצה יעשה, כל האפשר, שהחלטות המועצה יבוצעו כדין ושכל הוצאה של המועצה תהא בהתאם לתקציב.

{{ח:סעיף|31|דין וחשבון על האיגוד}}
{{ח:תת|(א)}} יושב ראש המועצה חייב אחרי האחד בינואר של כל שנה, ולא יאוחר מאשר שלושה חודשים מתום שנת הכספים, להכין דין וחשבון מפורט ודין וחשבון כספי על עניני האיגוד במשך השנה שחלפה.
{{ח:תת|(ב)}} הדין וחשבון יוגש למועצה ולאחר שתדון בו ותאשרו בתיקונים או שלא בתיקונים, ידאג יושב ראש המועצה לכך שיישלחו שלושה עותקים לפחות ממנו לשר, עותק אחד לפחות לכל רשות מקומית המאוגדת באיגוד ועותק אחד למבקר המדינה.
{{ח:תת|(ג)}} האיגוד רשאי לפרסם את הדין וחשבון בצורה הטובה בעיניו.

{{ח:סעיף|32|העברת תפקיד וסמכויות של יושב ראש}}
{{ח:תת|(א)}} סגן יושב ראש המועצה רשאי למלא תפקיד מתפקידיו של יושב ראש המועצה ולהשתמש בסמכות מסמכויותיו אם הועברו אליו מאת יושב ראש המועצה באישור המועצה.
{{ח:תת|(ב)}} חבר אחר של המועצה רשאי למלא תפקיד מתפקידיו של יושב ראש המועצה ולהשתמש בסמכות מסמכויותיו לענין מסוים אם הועברו אליו מאת יושב ראש המועצה באישור המועצה.

{{ח:סעיף|33|משכורת היושב ראש וסגנו}}
{{ח:ת}} יושב ראש המועצה או סגנו, חבר אחר הממלא תפקיד או המשתמש בסמכות של יושב ראש המועצה שהועברו אליו לפי {{ח:פנימי|סעיף 32|סעיף 32}} וחבר המועצה, לא יהיו זכאים לקבל משכורת מקופת האיגוד.

{{ח:קטע2|פרק 5|פרק חמישי: ועדות ועובדים}}

{{ח:סעיף|34|בחירת ועדות והרכבן}}
{{ח:תת|(א)}} המועצה רשאית לבחור – מבין חבריה, מבין עובדי האיגוד או מבין אנשים מתאימים אחרים – ועדות קבועות או ארעיות שתפקידן לטפל בענינים או במקרים מסוימים, ככל שתטיל עליהן המועצה, ובלבד –
{{ח:תתת|(1)}} שמחצית לפחות מחברי הועדה יהיו חברי המועצה;
{{ח:תתת|(2)}} שבין חברי המועצה שיהיו חברים בועדה, יהיה נציג אחד לפחות מכל אחת מהרשויות המקומיות.
{{ח:תת|(ב)}} האמור בסעיף זה לא יחול על הועדה המקצועית המיוחדת כמפורט {{ח:פנימי|סעיף 26|בסעיף 26}}.

{{ח:סעיף|35|יושב ראש לועדה}}
{{ח:ת}} יושב ראש של ועדה ייבחר בידי המועצה.

{{ח:סעיף|36|אישור החלטות וערה}}
{{ח:תת|(א)}} החלטותיה של ועדה טעונות אישור המועצה.
{{ח:תת|(ב)}} המועצה, בהחלטה שנתקבלה בה ברוב של שני שלישים של חברי המועצה המשתתפים בהצבעה, רשאית להעביר ענין מסוים לועדה להחלטתה הסופית.

{{ח:סעיף|37|סדרי עבודת הוערה}}
{{ח:ת}} ועדה רשאית, בשים לב להחלטות המועצה, לקבוע בעצמה את סדרי עבודתה ודיוניה.

{{ח:סעיף|38|עובדים}}
{{ח:תת|(א)}} האיגוד רשאי –
{{ח:תתת|(1)}} להעסיק עובדים ולקבוע את תפקידיהם וסמכויותיהם;
{{ח:תתת|(2)}} לקבוע, באישור השר, את משכורתם, שכרם ושאר תנאי עבודתם;
{{ח:תתת|(3)}} להפסיק, מסיבה מספקת, את עבודתם ולפטרם על פי החלטה של רוב חברי המועצה.
{{ח:תת|(ב)}} המועצה תמנה מזכיר לאיגוד.
{{ח:תת|(ג)}} המועצה תמנה גזבר לאיגוד.
{{ח:תת|(ד)}} לא יועסק עובד באיגוד אלא על פי הוראות {{ח:חיצוני|תקנות העיריות (מכרזים לקבלת עובדים ברשויות המקומיות)|צו המועצות המקומיות (שירות עובדים), התשכ״ב–1962}}.

{{ח:קטע2|פרק 6|פרק שישי: חוזים והצעות}}

{{ח:סעיף|39|חוזים בלי החלטת המועצה}}
{{ח:ת}} יושב ראש המועצה רשאי להתקשר בשם האיגוד בחוזה, בלי להיזקק להחלטת המועצה אם יתקיימו שלוש אלה:
{{ח:תת|(1)}} שוויו של נושא החוזה אינו עולה על הסכום הנקוב {{ח:חיצוני|תקנות העיריות (מכרזים)#סעיף 3|בסעיף 3(3) לתקנות העיריות (מכרזים), התשמ״ח–1987}};
{{ח:תת|(2)}} להוצאה הכרוכה בחוזה, אם כרוכה בו הוצאה, מיועדת הקצבה מתאימה בתקציב המאושר לשנת הכספים שבה נעשה החוזה;
{{ח:תת|(3)}} קוימו הוראות צו זה וכן הוראות כל דין מחייב בדבר מכרזים.

{{ח:סעיף|40|חוזים הטעונים החלטת המועצה}}
{{ח:ת}} כל התקשרות בחוזה {{ח:פנימי|סעיף 39|שסעיף 39}} אינו חל עליה טעונה החלטת המועצה; אם אין בתקציב המאושר לשנה שבה נעשה החוזה הקצבה מתאימה להוצאה הכרוכה בו, יהא החוזה טעון גם אישור בכתב מאת השר.

{{ח:סעיף|41|חוזה למתן זיכיון או מונופולין}}
{{ח:ת}} כל חוזה למתן זיכיון או מונופולין מאת האיגוד, טעון אישור בכתב מאת השר.

{{ח:סעיף|42|העברת חוזים לאיגוד}}
{{ח:ת}} חוזה שעשתה רשות מקומית לפני שהשתייכה לאיגוד בקשר לענינים הנתונים במסגרת תפקידי האיגוד, יראו אותו כאילו נעשתה בידי האיגוד, ובכל מקום בחוזה שבו מדובר ב”רשות מקומית“ – כאילו מדובר ב”איגוד“, ובלבד שהמועצה אישרה זאת והצדדים לחוזה הסכימו לכך.

{{ח:סעיף|43|ועדת הצעות ומכרזים}}
{{ח:ת}} למועצה תהא ועדת הצעות ומכרזים קבועה (להלן – ועדת הצעות ומכרזים) שתפקידה לבדוק הצעות מחירים המוגשות למועצה ולחוות דעתה עליהן.

{{ח:סעיף|44|מכרזים והפעלת מיתקני האיגוד}}
{{ח:תת|(א)}} בכפוף לאמור בסעיפים קטנים (ב) ו־(ג), לא יתקשר האיגוד בחוזה להעברת מקרקעין או טובין, להזמנת טובין או לביצוע עבודה אלא על פי מכרז פומבי.
{{ח:תת|(ב)}} צורת המכרז ודרכי הזמנתן וקבלתן של הצעות המחירים, וכן סוגי החוזים שהאיגוד יהיה רשאי להתקשר בהם בלי מכרז פומבי, או בלי מכרז בכלל, יהיו לפי האמור {{ח:חיצוני|תקנות העיריות (מכרזים)|בתקנות העיריות (מכרזים), התשמ״ח–1987}}, בשינויים המחויבים לפי הענין.
{{ח:תת|(ג)}} התקשרות לעניין הפעלת ואחזקת מיתקן הטיפול תהיה באמצעות מכרז; מיתקן הטיפול יתופעל ויתוחזק בידי האיגוד או באמצעות מפעיל חיצוני עמו יתקשר האיגוד (להלן – המפעיל), ובתנאי כי המפעיל יעמוד בדרישות המקצועיות כפי שיקבעו במכרז שיוצא בענין זה כאמור.
{{ח:תת|(ד)}} הרכב צוות ההפעלה והניהול של מיתקן הטיפול יוכל במתכנן המיתקן ויאושר בידי האיגוד.
{{ח:תת|(ה)}} הפעלת המיתקן תמומן מתקציב שנתי שיאשר האיגוד.
{{ח:תת|(ו)}} מפעיל המיתקן חייב להפעיל את מיתקן הטיפול בהתאם להוראות ההפעלה ובהתאם לכל דין.
{{ח:תת|(ז)}} המפעיל חייב לתת ערבויות להבטחת ההפעלה התקינה והסדירה של מיתקן הטיפול.

{{ח:סעיף|45|חבר מועצה או חבר ועדה או עובר המעוניין בחוזה}}
{{ח:תת|(א)}} חבר מועצה או חבר ועדה שיש לו, במישרין או בעקיפין, בעצמו או על ידי בן זוגו, מורשהו או שותפו או באופן אחר, כל חלק או טובת הנאה בכל חוזה או עסק או עסק שנעשה עם האיגוד, למען האיגוד או בשמו, פרט לחוזה בדבר קבלת שירות מהשירותים שהאיגוד מספק לתושבים –
{{ח:תתת|(1)}} יודיע על כך בכתב למועצה או לועדה הדנה בחוזה או בעסק, לפני הישיבה הראשונה שבה תדון בו;
{{ח:תתת|(2)}} לא ישתתף בדיונים על החוזה או על העסק במועצה או בועדה ולא יצביע בהצבעה על כל שאלה בקשר להם.
{{ח:תת|(ב)}} לא יהיו לעובד האיגוד, לא במישרין ולא בעקיפין, לא בעצמו ולא על ידי בן זוגו, מורשהו או שותפו, כל חלק או טובת הנאה בכל חוזה או עסק שנעשה עם האיגוד, למען האיגוד או בשמו, פרט לחוזה בדבר קבלת שירות מהשירותים שהאיגוד מספק לתושבים ופרט לענין שיש לעובד בהסכם הכללי של עובדי האיגוד.
{{ח:תת|(ג)}} הוראות סעיפים קטנים (א) ו־(ב) לא יחולו על חבר המועצה או ועדה או עובד האיגוד מחמת היותם בעלי מניות או חברים בגוף משפטי שיש לו חלק או טובת הנאה בחוזה או בעסק כאמור באותם הסעיפים הקטנים, זולת אם היה אותו חבר או עובד משמש מנהל או פקיד אחראי בגוף המשפטי או אם היה חלקו בהונו או ברווחיו של הגוף עולה על 5%.

{{ח:קטע2|פרק 7|פרק שביעי: כספים}}

{{ח:סעיף|46|תקציבים, מימון והטלת מכסות}}
{{ח:תת|(א)}} מימון הקמת מיתקני הביוב ייעשה בידי האיגוד באמצעות הלוואות ממשרד התשתיות הלאומיות או ממקורות אחרים למימון שתקבע המועצה.
{{ח:תת|(ב)}} האיגוד יקבל על עצמו את מלוא ההתחייבויות בגין ההלוואות שנטלו הרשויות המקומיות באיגוד למימון בניית מיתקני הביוב לפני הקמת האיגוד.
{{ח:תת|(ג)}} חלוקת נטל מימון הקמת מיתקן הטיפול בין הרשויות המקומיות תיעשה בהתאם ליחס אמדן האוכלוסיה לשנת 2020 כדלקמן:
{{ח:תתת|(1)}} מועצה אזורית דרום השרון 39.15%;
{{ח:תתת|(2)}} עיריית טייבה 33.85%;
{{ח:תתת|(3)}} עיריית טירה 21.76%;
{{ח:תתת|(4)}} מועצה מקומית כוכב יאיר 5.24%.
{{ח:תת|(ד)}} תקציב הפעלת ואחזקת מיתקני האיגוד יוכן בידי גזבר האיגוד והועדה המקצועית ויאושר בידי המועצה.
{{ח:תת|(ה)}} הטילה מועצת האיגוד על הרשויות המקומיות תשלומי כסף למימון תקציב האיגוד בהתאם {{ח:חיצוני|חוק איגודי ערים#סעיף 12|לסעיף 12 לחוק}}, ייקבעו שיעורי המכסות בהתאם לכל מטר מעוקב של שפכים המוזרמים מן הרשות המקומית אל המיתקן וסוג השפכים הכולל של כל אחת מהרשויות המקומיות, על פי תעריף אחיד בהתאם לסוג השפכים, זולת אם יסכימו הרשויות המקומיות אחרת.
{{ח:תת|(ו)}} רשות מקומית שתפגר בתשלום המכסה שהטיל עליה האיגוד, תישא בהוצאות המימון שייגרמו לאיגוד כתוצאה מהפיגור בתשלום כאמור.
{{ח:תת|(ז)}} הרשויות המקומיות ידאגו לאישור כדין של חלקן בתקציב האיגוד המוצע במליאותיהן וזאת טרם אישור התקציב בידי האיגוד.

{{ח:סעיף|47|קופת האיגוד}}
{{ח:תת|(א)}} כל הכספים המתקבלים לידי האיגוד או בשמו יהוו את קופת האיגוד.
{{ח:תת|(ב)}} קופת האיגוד תשמש לתשלום כל סכום שהאיגוד רשאי או חייב להוציא כדין.

{{ח:סעיף|48|ביטחון קופת האיגוד}}
{{ח:תת|(א)}} גזבר האיגוד אחראי לביטחונה של קופת האיגוד.
{{ח:תת|(ב)}} כל הכספים השייכים לקופת האיגוד או המתקבלים למענו או לחשבונו ישולמו מיד לחשבון האיגוד בבנק שהמועצה תקבע לכך ולחשבון זה בלבד, אולם המועצה יכולה להרשות לגזבר להחזיק אצלו סכום כסף להוצאות יום יום של האיגוד – סכום שיועבר אליו בהמחאה מחשבון הבנק של האיגוד.

{{ח:סעיף|49|פקודת תשלום}}
{{ח:ת}} כל המחאה או פקודת תשלום לחובת האיגוד יהיו חתומים בידי יושב ראש המועצה ובידי הגזבר; בהעדר יושב ראש המועצה – בידי סגן היושב ראש, ובהעדר הגזבר – בידי חבר מועצה או עובד מועצה שמינתה המועצה למלא את מקומו של הגזבר.

{{ח:סעיף|50|הנהלת חשבונות}}
{{ח:ת}} האיגוד חייב לנהל בהתאם להוראות כל דין ספרי חשבונות מעודכנים של כל הכספים המתקבלים והמוצאים בידי האיגוד או בשמו; חשבון זה יהא פתוח לעיון חברי המועצה.

{{ח:סעיף|51|מחיקת חובות}}
{{ח:ת}} כל סכום המגיע לאיגוד שחל בתשלומו פיגור של שבע שנים לפחות והוא נראה כחוב אבוד, רשאית המועצה לוותר עליו ולמחקו מהפנקסים; בכל מקרה אחר רשאי האיגוד לוותר על סכום המגיע לאיגוד אם היא סבורה שהדבר הוא לטובת הציבור והשר אישר את החלטתה.

{{ח:סעיף|52|רואה חשבון}}
{{ח:ת}} גזבר האיגוד יגיש לא יאוחר מאשר שלושה חודשים מתום שנת הכספים, את חשבונות האיגוד לרואה חשבון שמינה אותו השר לפי {{ח:חיצוני|פקודת העיריות#סעיף 214|סעיף 214 לפקודת העיריות}}.

{{ח:קטע2|פרק 8|פרק שמיני: הוראות שונות}}

{{ח:סעיף|53|התחייבות האיגוד}}
{{ח:ת}} חוזה, כתב התחייבות או תעודה אחרת לא יחייבו את האיגוד –
{{ח:תת|(1)}} כשיש בהם התחייבות כספית מטעם האיגוד, אלא אם כן נחתמו ביד יושב ראש המועצה וגזבר האיגוד; בהעדר יושב ראש המועצה – בידי סגן היושב ראש ובהעדר הגזבר – ביד חבר מועצה או עובד מועצה שמינתה המועצה למלא את מקומו של הגזבר;
{{ח:תת|(2)}} כשאין בהם התחייבות כספית כאמור, אלא אם כן נחתמו בידי יושב ראש מועצת האיגוד ומזכיר האיגוד.

{{ח:סעיף|54|גישה לספרי המועצה}}
{{ח:ת}} ספרי האיגוד, מסמכיה וניירותיה יהיו פתוחים לעיון ולבדיקה לפני כל חבר המועצה ובלבד שפנה בדרישה בכתב למזכיר האיגוד; פניה כאמור תיענה בידי המזכיר בתוך 30 ימים מיום הפניה; חבר מועצה יהיה רשאי להכין העתק או תקציר מאותם ספרים, מסמכים וניירות ובלבד שלא יוציא ספר, מסמך או נייר כאמור ממשרד האיגוד בלי הסכמתו בכתב של יושב ראש המועצה.

{{ח:סעיף|55|המצאת ידיעות לרואה חשבון}}
{{ח:ת}} רואה חשבון כאמור {{ח:פנימי|סעיף 52|בסעיף 52}} רשאי לדרוש בכל עת מאת המועצה להמציא לו ידיעות, פרטים, הסברים, חומר סטטיסטי וכל חומר אחר בקשר לעניני האיגוד ועל יושב ראש המועצה למלא אחרי הדרישה בתוך זמן סביר.

{{ח:סעיף|56|משפטים}}
{{ח:ת}} האיגוד רשאי להגיש תביעה, או לפתוח ולעשות כל פעולה משפטית או להיות בעל־דין בכל משפט או בכל הליך משפטי, בקשר לתפקידו ולעניניו, או אם הדבר נראה לו כדרוש לצורך קיומן או הגנתן של זכויות האיגוד, או להגנת חבריו, עובדיו, מוסדותיו ומפעליו בקשר לתפקידיהם; לתכלית זו רשאי האיגוד לייפות את כוחו של כל חבר המועצה או של כל עובד הן באופן כללי והן לענין מיוחד.

{{ח:סעיף|57|בירור חילוקי דעות}}
{{ח:ת}} נתגלעו חילוקי דעות בין הרשויות המקומיות ובין האיגוד או בין הרשויות המקומיות בינן לבין עצמן בעניני האיגוד, רשאים יושב ראש המועצה או כל רשות להביא את חילוקי הדעות לפני השר, והשר, או מי שהוא ימנה לכך, יכריע בהן; הכרעה זו תהא סופית.

{{ח:חתימות|ו׳ בשבט התשס״א (30 בינואר 2001)}}
* '''חיים רמון'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]